《暮秋闰月平步楼口占》
宋代·陈藻

恰已论心四十秋，朱颜化作素丝头。
种田有穫须知足，应物无贪亦寡尤。
浮世欲回残梦款，男儿休管读书否。
任他门户随时变，尊酒相逢且劝酬。

作者简介：宋福州福清人，字元洁，号乐轩。师事林亦之，为林光朝再传弟子。不仕，授徒不足自给，课妻子耕织以为生。卒年七十五。私谥文远。有《乐轩集》。